સિહોર રેલવે સ્ટેશનની હદમાં પડતર મસમોટા લાકડાના જથ્થામાં ભીષણ આગની ઘટના બનવા પામી છે અગાઉ સિહોર રેલવેની મીટરગેજ લાઈન હતી જેને તંત્ર દ્વારા બ્રોડગેજ કરવામાં આવી હતી મીટરગેજની લાઈનમાંથી નીકળેલ મસમોટો લાકડાનો જથ્થો છેલ્લા કેટલાક સમયથી સિહોરના રેલવે સ્ટેશનની હદમાં આવેલ જગ્યામાં પડતર પડ્યો હતો જેમાં આજે બપોરના સમયે અચાનક આગ લાગતા ભારે દોડધામ મચી જવા પામી હતી જોતજોતામાં આગે મિનિટો અને ક્ષણોમાં જ બેકાબુ બની રુદ્ર સ્વરૂપ ધારણ કરી લેતા રેલવે તંત્રનો મોટો કાફલો દોડી ગયો હતો અને સિહોર ફાયર સ્ટાફ ઘટના સ્થળે દોડી જઈને આગને કાબુમાં લેવા મથામણ શરૂ કરી હતી જોકે આગ એટલી ભીષણ હતી કે દુરદુર સુધી જ્વાળા જોવા મળી હતી અને આગ બેકાબુ બનતા ભાવનગરના ફાયર વિભાગને આગની ઘટનાની જાણ કરવામાં આવતા જ મારતી ગાડીએ સિહોર રેલવે મથક પર પોહચીને મહામહેનતે આગને કાબુમાં લીધી હતી.